ANEXA 5

**LISTA ORIENTATIVĂ A CHELTUIELILOR ELIGIBILE**

1. **Cheltuieli pentru consultanţă şi expertiză**

În această categorie se includ cheltuieli de consultanţă şi expertiză:

* *pentru dezvoltarea, implementarea şi/sau certificarea/recertificarea de sisteme (inclusiv audituri de sistem), sondaje de opinie şi cercetare de piaţă, studii de evaluare și impact, analize, precum și pentru elaborarea de rapoarte, strategii, ghiduri, metodologii (inclusiv traducerea acestora);*
* *necesare dezvoltării şi/sau actualizării de aplicaţii informatice (inclusiv licențele necesare și organizarea instruirii aferente);*
* *pentru auditul proiectului;*
* *pentru încheierea unor acorduri/ memorandumuri/ protocoale cu organisme internaționale;*

1. **Onorarii (pentru persoana fizică autorizată/neautorizată)/Cheltuieli salarizare/Venituri asimilate salariilor pentru experții proprii și/sau cooptați**

În această categorie se includ cheltuieli aferente onorariilor/salariilor/veniturilor asimilate salariilor, precum și contribuțiile aferente prevăzute de legislația națională, pentru experții proprii (din cadrul instituției) și/sau cooptați pentru implementarea proiectului (care nu pot fi implicați în activitatea de management de proiect), în baza unui contract încheiat conform prevederilor Codului civil/Codului muncii/Legii nr.8/1996 sau a unui raport juridic de muncă.

*În cazul contractelor încheiate în baza prevederilor Codului civil pentru care se prevăd onorarii, se vor avea în vedere dispozițiile Legii nr. 187/2015, privind aprobarea O.U.G nr.6/2015 pentru modificarea şi completarea Legii nr. 571/2003, referitoare la activitatea desfăşurată pentru îndeplinirea obiectului contractului (activitate dependentă /activitate independentă).*

1. **Cheltuieli de personal pentru echipa de management a proiectului**

În această categorie se includ cheltuielile pentru personalul propriu din echipa de management a proiectului, respectiv cheltuielile, pentru plata salariilor și a contribuțiilor aferente, în limitele politicii salariale normale a solicitantului /partenerului.

1. **Cheltuieli cu deplasarea**

În această categorie se includ cheltuielile cu deplasarea membrilor echipei de management a proiectului (personal propriu) și a experților proprii (din cadrul instituției) implicați în implementarea proiectului

Acestea cuprind:

* *Cheltuieli pentru cazare;*
* *Cheltuieli cu diurna;*
* *Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, la şi de la aeroport, gară, autogară sau port şi locul delegării ori locul de cazare, precum şi transportul efectuat pe distanţa dintre locul de cazare şi locul delegării);*
* *Taxe şi asigurări de călătorie și asigurări medicale aferente deplasării.*

1. **Cheltuieli pentru închirieri, leasing şi asigurări aferente**

În această categorie se includ:

* *cheltuieli cu închirierea de sedii pentru managementul proiectului sau închirierea de spații, echipamente, mobilier (diverse bunuri) necesare desfășurării diferitelor activități ale proiectului;*
* *cheltuieli pentru închiriere servicii de transport;*
* *cheltuieli cu ratele de leasing operațional, în limita a 15.000 euro fără TVA, pentru fiecare mijloc de transport necesar proiectului, în perioada de implementare a acestuia. Precizăm că în cazul leasing-ului operaţional opţiunea de cumpărare nu este exercitată la începutul contractului sau contractul de leasing prevede expres restituirea bunului la momentul expirării contractului. În perioada de implementare a proiectului nu poate fi exprimată opțiunea de cumpărare a bunului ce face obiectul contractului de leasing.*

1. **Cheltuieli de tip FEDR**

În această categorie se includ cheltuieli pentru:

* *achiziţia mijloacelor fixe (mijloacele fixe reprezintă obiectul sau complexul de obiecte care se utilizează ca atare și îndeplinește cumulativ următoarele condiții: are o valoare de intrare mai mare decât limita stabilită prin H.G. nr.276/2013 privind stabilirea valorii de intrare a mijloacelor fixe (începând cu 01.07.2013 valoarea stabilită prin H.G. este de 2.500 lei fără TVA) și au o durată normală de utilizare mai mare de un an);*
* *achiziția de autovehicule sau alte mijloace de transport indispensabile implementării proiectului, indiferent de modalitatea de dobândire a acestora (cumpărare sau exprimarea opțiunii de cumpărare la finalul leasingului, în perioada de implementare a proiectului) în limita a 15.000 euro fără TVA pentru fiecare autovehicul sau alt mijloac de transport.*

1. **Cheltuieli generale de administraţie**

În această categorie se includ cheltuieli pentru:

* *servicii de comunicaţii și date (telefonie, internet, servicii poştale şi de curierat) alocate exclusiv proiectului;*
* *utilităţi aferente spațiului utilizat pentru desfășurarea activităților proiectului (energia electrică, apă, canalizare, salubritate, energie termică, gaze naturale);*
* *servicii de pază/de administrare /salubrizare/igienizare a spațiului alocat proiectului, arhivare;*
* *materiale şi servicii de întreţinere curentă și reparații a spațiului alocat proiectului;*
* *reparaţii mijloace de transport alocate proiectului, precum și asigurările aferente mijloacelor de transport (RCA, asigurare facultativă), roviniete;*
* *instalare, întreţinere şi reparare echipamente informatice, de comunicaţii, periferice de calcul şi instalaţii, necesare desfăşurării activităților proiectului.*

1. **Alte cheltuieli necesare implementării proiectului:**

În această categorie se includ cheltuieli pentru:

* *materialele consumabile;*
* *achiziţia de bunuri şi materiale de natura obiectelor de inventar;*
* *combustibilul necesar mijloacelor de transport utilizate în scopul proiectului;*
* *achiziția de licențe software altele decât cele prevăzute la capitolul 1;*
* *cheltuieli de protocol și materiale auxiliare aferente organizării evenimentelor (în cazul în care Beneficiarul achiziționează direct, pentru o reuniune de lucru sau eveniment, produse necesare desfășurării evenimentului) ;*
* *achiziţia de publicaţii în format tipărit şi/sau electronic şi abonamente pe durata de implementare a proiectului;*
* *servicii de tipărire, multiplicare și distribuire a materialelor realizate în cadrul proiectului (altele decât cele publicitare).*

La elaborarea bugetului proiectului, costurile necesare pentru managementul proiectului vor fi prevăzute la activitatea de Management de proiect, iar cele aferente obținerii rezultatelor, vor fi prevăzute la rezultatul corespunzător.

1. **Cheltuieli pentru informare, comunicare şi publicitate pentru activităţi de conştientizare:**

În această categorie se includ cheltuieli aferente proiectului pentru:

* *elaborarea, producţia și distribuția materialelor publicitare şi de informare precum și cele cu difuzarea în mass-media;*
* *închirierea spaţiului de antenă pentru campanii de mediatizare şi conştientizare;*
* *conceperea, dezvoltarea/adaptarea de pagini web, achiziţia, înregistrarea şi închirierea domeniului;*
* *organizararea de evenimente pentru promovarea proiectului (de ex: conferință de diseminare a rezultatelor proiectului)*

1. **Cheltuieli pentru organizarea şi/sau participarea la evenimente**

În această categorie se includ:

* cheltuieli **pentru servicii** privind organizarea/participarea la evenimente de genul conferinţe (altele decât cele prevăzute la capitolul 9), cursuri de instruire, seminarii, mese rotunde, ateliere de lucru, etc., pentru membrii echipei de implementare, experții proprii, experții cooptați, membrii grupului țintă și a alte persoane care participă/contribuie la implementarea proiectului.

Serviciile furnizate de prestatorul de servicii pot include următoarele tipuri de cheltuieli:

* *Cheltuieli pentru cazare, masă, transport;*
* *Cheltuieli pentru taxe şi asigurări ale persoanelor din grupul ţintă și a altor persoane care participă/contribuie la realizarea activităților proiectului;*
* *Cheltuieli pentru închiriere sală, echipamente/dotări;*
* *Cheltuieli pentru onorarii aferente lectorilor/moderatorilor/vorbitorilor cheie in cadrul unui eveniment, precum și persoane care participă/contribuie la realizarea evenimentului;*
* *Cheltuieli pentru servicii de traducere şi interpretariat aferente activităţilor realizate;*
* *Cheltuieli pentru tipărire/multiplicare cursuri;*
* *Taxe de participare;*
* *Alte cheltuieli* necesare desfășurării evenimentului.
* cheltuieli **ce nu fac obiectul unui contract de furnizare servicii,** pentru participarea membrilor grupului țintă și a altor persoane care participă/contribuie la implementarea proiectului, la evenimente de genul conferinţe (altele decât cele prevăzute la capitolul 9), cursuri de instruire, seminarii, mese rotunde,ateliere de lucru,etc.
* *Taxe de participare;*
* *Cheltuieli pentru deplasare, inclusiv transportul efectuat cu mijloacele de transport în comun sau taxi, la şi de la aeroport, gară, autogară sau port şi locul delegării ori locul de cazare, precum şi transportul efectuat pe distanţa dintre locul de cazare şi locul delegării);*
* *Cheltuieli pentru taxe şi asigurări.*